ผงะ พบศพถูกฆ่าหมกป่าหญ้า นานแรมเดือน เชื่อเป็นการฆาตกรรม
สภ.เมืองสมุทรปราการ รับแจ้งเหตุ พบศพผู้เสียชีวิตในป่าพลู หลังตลาดนัดศิวะนคร สภาพเน่าเปื่อย เห็นโครงกระดูก คาด เสียชีวิตไม่ต่ำกว่า 1 เดือน ไม่สามารถระบุได้ว่าหญิงหรือชาย ตร. เชื่อ เป็นการฆาตกรรม เนื่องจากศพมีการนำกิ่งไม้มาปกคลุมเอาพรางไว้เป็นอย่างดี,วันที่ 28 พ.ย.58 พ.ต.ต.ประสิทธิ์ เมฆษา พงส.สภ.เมืองสมุทรปราการ รับแจ้งพบศพผู้เสียชีวิต อยู่ภายในป่าพลู หลังตลาดนัดศิวะนคร หมู่ 4 ถนนพุทธรักษา ต.ท้ายบ้านใหม่ อ.เมือง จ.สมุทรปราการ หลังรับแจ้ง จึงพร้อมด้วย พ.ต.อ.จำนง รสปิตุพงศ์ พงส.ผู้ทรงคุณวุฒิ พ.ต.ท.พีรศักดิ์ รอดบน รอง ผกก.ป.สภ.เมืองสมุทรปราการ และเจ้าหน้าที่มูลนิธิร่วมกุศล เดินทางไปตรวจสอบ,ที่เกิดเหตุ เป็นลานดินขนาดใหญ่ มีต้นพลูและป่าหญ้าขึ้นปกคลุมหนาทึบ ภายในป่าคลู พบศพ มนุษย์ร่างเล็กคล้ายผู้หญิง สภาพเน่าเปื่อย เห็นโครงกระดูกแต่ยังมีเนื้อติดเล็กน้อย สวมเสื้อยืดแขนสั้นสีดำ นุ่งกางเกงบ๊อกเซอร์ลายน้ำเงินขาว ถูกถลกลงมาอยู่เหนือหัวเข่า โดยศพมีกิ่งไม้ซึ่งพบว่าได้ถูกตัดออกจากต้นพลู ก่อนนำมาปกคลุมอำพรางศพไว้อย่างดี คาดว่า เสียชีวิตมาแล้วไม่ต่ำกว่า 1 เดือน นอกจากนี้ยังพบขวดน้ำดื่มและขวดนมไวตามิลค์ วางอยู่ใกล้ศพ จึงเก็บไว้เป็นหลักฐาน,สอบถาม นายสุชาติ ดุลยปภัสศร ผู้ใหญ่บ้านหมู่ 3 กล่าวว่า ก่อนพบศพ ได้มีชาวบ้านซึ่งพักอยู่ละแวกดังกล่าว ได้เดินเข้าไปในป่าพลู เพื่อหาที่ปลดทุกข์ ระหว่างนั้น ได้มองไปเห็นโครงกระดูกคล้ายกับมนุษย์นอนอยู่ จึงได้รีบวิ่งออกมา และโทรศัพท์แจ้งให้ตนทราบ ก่อนที่จะประสานเจ้าหน้าที่ตำรวจเข้ามาตรวจสอบ,ด้าน พ.ต.อ.จำนง กล่าวว่า เบื้องต้น ยังไม่สามารถระบุได้ว่าศพที่พบเป็นเพศหญิงหรือชาย ต้องรอส่งไปชันสูตรที่นิติเวชอย่างละเอียดอีกครั้ง ส่วนสาเหตุที่เสียชีวิตนั้น เชื่อว่าน่าจะเป็นการฆาตกรรม เนื่องจากศพที่พบ มีการนำกิ่งไม้มาปกคลุมเอาพรางไว้เป็นอย่างดี,อย่างไรก็ตาม จะได้ตรวจสอบบันทึกประจำวันหลังดูว่าก่อนหน้านี้เคยมีใครเคยมาแจ้งคนหายไว้หรือไม่ เพื่อจะได้รู้สาเหตุการตายที่แท้จริงและผู้ตายเป็นใครต่อไป.
สภ.เมืองสมุทรปราการ รับแจ้งเหตุ พบศพผู้เสียชีวิตในป่าพลู หลังตลาดนัดศิวะนคร สภาพเน่าเปื่อย เห็นโครงกระดูก คาด เสียชีวิตไม่ต่ำกว่า 1 เดือน ไม่สามารถระบุได้ว่าหญิงหรือชาย ตร.เชื่อ เป็นการฆาตกรรม
พบศพถูกฆ่า,ศพถูกฆ่าหมกป่า,ฆ่าหมกป่า,ป่าคลู,ศพนิรนาม,อำพรางคดี,ฆาตกรรม,ตลาดนัดศิวะนคร,สภ.เมืองสมุทรปราการ,สมุทรปราการ,ข่าว,ไทยรัฐออนไลน์